BBIK วิ่ง 4% โบรกเคาะเป้า 106 บ. ชี้กำไร Q3 โตต่อ ดันทั้งปีทะยาน 90%
BBIK บวก 4% ลุ้นกำไรไตรมาส 3 โตต่อ โบรกชี้ทั้งปีทะยาน 90% แตะ 126 ลบ. จากรายได้ที่เติบโตสูงตามแบ็กล็อก แนะนำราคาเป้าหมาย 106 บ.
BBIK บวก 4% ลุ้นกำไรไตรมาส 3 โตต่อ โบรกชี้ทั้งปีทะยาน 90% แตะ 126 ลบ. จากรายได้ที่เติบโตสูงตามแบ็กล็อก แนะนำราคาเป้าหมาย 106 บ.
18 ส.ค. 2565

ผู้สื่อข่าวรายงานว่า วันนี้ (18 ส.ค.65) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 10:56 น. อยู่ที่ระดับ 84.50 บาท บวก 3.25 บาท หรือ 4% สูงสุดที่ระดับ 85 บาท ต่ำสุดที่ระดับ 80.50 บาท ด้วยมูลค่าการซื้อขาย 52.63 ล้านบาท

บริษัทหลักทรัพย์โนมูระ พัฒนสิน จำกัด (มหาชน) ระบุในบทวิเคราะห์ว่า เบื้องต้นประเมินกำไรไตรมาส 3/65 โตสูงจากงวดเดียวกันของปีก่อนต่อเนื่อง และคาดกำไรปี 65 โตสูง 90% จากงวดเดียวกันของปีก่อน อยู่ที่ 126 ล้านบาท จากรายได้ที่เติบโตสูงตาม Backlog ที่เพิ่มขึ้นอย่างต่อเนื่อง (ล่าสุด backlog secure รายได้จนถึงกลางปี 65 แล้ว) และประเมินกำไรปี 65-68 เติบโตสูงต่อเนื่องเฉลี่ย 36% CAGR ต่อปีตามการทำ Digital transformation ที่เพิ่มสูงขึ้นของบริษัทต่างๆ และการขยายธุรกิจในตลาดต่างประเทศ รวมถึงเตรียมรุกสู่ธุรกิจใหม่อย่าง cybersecurity และ blockchain แนะนำราคาเป้าหมาย 106 บาท